1894 — 95] Dat G-artenrecht in den Jakobsfj orden vnndt Bellgarden. 27 



Mit nenen jungens tho spelen. 48. 



Ferner is beleuett durch samptkumpst der gemeynen nabers dat 

 Tinen gast effte geselle myt nenen jungen yn vnsen garden tho ber 

 schall ghann ock nycht vp der klotban vnnd den ball nycht slann 

 by broeke eyne wage mels so vaken se dar auer beslagen werden 

 geschreuen vth beuel der naber. 



Van steken. 49. 



It. Anno 60 den sonnauentt nha Sunte Katrinen were wy 

 nabers ynn den Jacopes foerden vor samelt vnnd vor lickeden eyne 

 twistige sake twischen hinrick pruisemann vnndt Arendt fresenn so 

 dat pruisemann moste breken l 1 /? daller Orsake he stack arendt 

 2 mall myt denn meste dyt is souell allse 1 t. mels nhu galt 

 arendt de wurdt qwidt geschulden vmme syner smerte haluen dat 

 arstlonn mosten se beyden vnnder ander betalen dyt an getekent 

 vmme des willen dat me schir morgen wetten schall wo men eynen 

 ånderen richten schall. 



Van ber tho tappen jn de mungatz kragen. 50. 



Ferner is beleuett dorch samptkumpst der gemeyn nabers souele 

 ynn vnsen garden yacops foerden vnnd heigarden Egen huse vnnd 

 hoffte hebben vnnd Willen dysse nauolgende puncte stede vnnd vast 

 geholden hebben thom erstenn dat nha dyssen dagen nhen geselle 

 edder gast effte husbunde schall ber vth der maschopp tappen 

 låtten ynn der Mungatz kragen sunder schollen ynn maschopp sytten 

 ghan so lange de geholden werdt ock schollen de gesellenn nhen 

 ber tappenn låtten vth der maschopp nhoch ynt Elthuss offte ber 

 Meue tho drinken wen men yn Machopp sytt dede hir woll bauen 

 is de broeke 1 daller sunder gnade so vaken he idt dede. 



Dat vuir tho besende. 51. 



Ferner is vpet neie beleuett dat alle auende wen dar godt 

 gedanckett is twe vth der maschopp dat elthuss beschen scholen vp 

 dat dat vuir mochte vor waret werden makede ock jemandt dar 

 vuir wedder jnn nha der tydt dess auendes sunder jenige Orsake 

 de broke is eyne t. Bers sunder gnade. 



